Kanada gerbidagi shior
**A mari usque ad mare** (lotinch: [aː ˈmariː ˈuːskᶣɛ ad ˈmarɛ]; fransuzcha: *D'un océan à l'autre*, fransuzcha talaffuzi: [dœ̃nɔseˈã aˈloʊ̯tʁ]; inglizcha: *From sea to sea*) Kanadaning milli shiori. Bu ibora Injilning eski ahd qismi boʻlmish Zaburning 72:8 oyatlaridagi lotincha Vulgate tarjimasidan kelib chiqqan:

> *"Et dominabitur a mari usque ad mare, et a flumine usque ad terminos terrae"*(Qirol Jeyms Injili: „U dengizdan dengizgacha va daryodan yer yuzining barcha hududigacha hukmronlik qiladi").
> 
>

Tarix
-----

 Kanada qurol-aslahalari 1921-yilda milliy shior va asl yashil chinor barglari bilan yaratilgan.
Kanadani bu shiorga egalik qilishi uchun, iboraning birinchi qaydlardagi ishlatilishi, Sandford Flemingning kotibi va Flemingning vaʼzlarida bu iborani ishlatgan Presbyterian vaziri boʻlgan George Monro Grant tomonidan amalga oshirilgan. Uning nevarasi Michael Ignatieffning aytishicha, George Monro Grant bu iborani Kanadada Tinch okeani temir yoʻli qurilishi paytida davlat qurish harakatlari davomida qilgan nutqlarida ishlatgan. Jumlada „hukmronlik" soʻzining ishlatilishi yangi mamlakat uchun „Kanada hukmronligi" nomining umumiy ishlatilishini aks ettirgan.

Shior birinchi marta 1906-yilda Saskachewan yangi qonunchilik assambleyasining asosiy ramzi sifatida rasman ishlatilgan. Bu ibora 1921-yilda Kanada gerbi qayta ishlab chiqilganida, oʻsha paytdagi Davlat kotibi oʻrinbosari Jozeph Pope tomonidan milliy shior sifatida taklif qilingan. Jozeph Pope gerbni qayta ishlab chiqish uchun federal hukumat tomonidan tayinlangan toʻrt kishilik qoʻmita aʼzolaridan biri edi (boshqa aʼzolar Tomas Mulvey, A.G. Doughty va general-mayor W.G. Gwatkin). Asl dizaynga hech qanday shior kiritilmagan. General-mayor W.G.Gwatkin shior sifatida „In memoriam in spem" („Xotirada, umidda saqla") shiorini taklif qildi, biroq Poeaning taklifi ko‘proq qo‘llab-quvvatlandi. Xomaki loyiha 1921-yil 21-apreldagi Kengash qarori va 1921-yil 21-noyabrda qirol George V ning Qirollik deklaratsiyasi bilan rasman tasdiqlandi.

Kanada gerbining bir qismi sifatida shior turli davlat idoralari va vakillik organlari tomonidan vakolat belgisi sifatida ishlatiladi. Shuningdek, u Kanada qogʻoz pul birligining barcha nominallarida va Kanada pasportlarining ustki muqovasidan joy olgan. Bu shior barcha federal hukumat eʼlonlarida namoyish etiladi.

Taklif etilayotgan tuzatish
---------------------------

2007-yil mart oyida Kanadaning uchta shtati bosh vazirlari Kanada hududining keng geografik tabiatini aks ettiruvchi shiorga oʻzgartirish kiritishni talab qildi, chunki Kanada Arktika, Atlantika va Tinch okeanlari suvlari yuvib turuvchi qirgʻoqlarga ega. Yangi shior uchun ikkita taklif berildi — A mari ad mare ad mare (dengizdan dengizgacha) va A mari usque ad maria (bir dengizdan boshqa dengizlarga qadar). Shiorning kengaytirilgan norasmiy versiyasi („dengizdan dengizgacha") Kanada haqidagi nutqlar va yozuvlarda qoʻllanilinishi shimoliy Kanada hududida istiqomat qiluvchi aholiga nisbatan inklyuzivlikni va Kanadaning siyosiy va iqtisodiy kelajagida Arktikaning ortib borayotganligining ahamiyatini ifodalaydi. Canwest Global tomonidan oʻtkazilgan soʻrov shuni koʻrsatdiki, shiorni oʻzgartirish tarafdorlari soni jami ishtirokchilarning uchdan bir qismni tashkil etadi va bu shiorga oʻzgartirish kiritishni xohlamaydiganlar sonidan biroz ortiq, soʻralganlarning uchdan bir qismi neytral fikrda.

Galereya
--------

* Iona Abbey — interyer, oʻyilgan yogʻochdan yasalgan yozuv detallaridagi shiorIona Abbey — interyer, oʻyilgan yogʻochdan yasalgan yozuv detallaridagi shior
* Qadimiy fransuz jangchilari tasviri tushirilgan rasmdagi shiorning qoʻllanilishiQadimiy fransuz jangchilari tasviri tushirilgan rasmdagi shiorning qoʻllanilishi
* Kanadaning Laval universiteti binosidagi chizilgan suratlarda „A mari usque ad mare" shiorining qoʻllanilishi Kanadaning Laval universiteti binosidagi chizilgan suratlarda „A mari usque ad mare" shiorining qoʻllanilishi

Manbalar
--------

1. 1 2 3  *Lamb.* „A Mari usque ad Mare". *The Canadian Encyclopedia*. 2-sentyabr 2017-yilda asl nusxadan arxivlandi. Qaraldi: 21-noyabr 2008-yil.
2. ↑  Ignatieff, Michael*. True Patriot Love*. Penguin Canada, 2009. ISBN 0-670-06972-8.
3. ↑  „Ceremonial and Canadian Symbols Promotion - The arms of Canada (page 2)".  Canadian Heritage (23-iyun 2008-yil). Qaraldi: 21-noyabr 2008-yil.
4. ↑  „Canadian Heritage: The arms of Canada".  Canadian Heritage. 28-fevral 2009-yilda asl nusxadan arxivlandi. Qaraldi: 4-sentyabr 2022-yil.
5. ↑  „Canadian Heritage: First "Canadian flags"".  Canadian Heritage. 27-iyul 2013-yilda asl nusxadan arxivlandi. Qaraldi: 4-sentyabr 2022-yil.
6. ↑  „Library of Parliament - Canadian Symbols at Parliament".  Parliament of Canada. 5-noyabr 2007-yilda asl nusxadan arxivlandi. Qaraldi: 1-oktyabr 2008-yil.
7. ↑  „Passport Canada: Features of the Passport".  Passport Canada. 8-mart 2009-yilda asl nusxadan arxivlandi. Qaraldi: 1-oktyabr 2008-yil.
8. 1 2 3  *Boswell, Randy.* „Ignatieff supports changing Canada's two-ocean motto".  National Post (10-may 2009-yil). 12-may 2009-yilda asl nusxadan arxivlandi. Qaraldi: 27-iyun 2009-yil.
9. ↑  *Andrew Chung*. „TheStar.com | Ideas | Time to herald our northern coast?". Thestar.com (28-oktyabr 2007-yil). Qaraldi: 21-noyabr 2008-yil.
10. ↑  *Deveau.* „From sea to sea to sea".  Theglobeandmail.com (3-sentyabr 2006-yil). 30-yanvar 2012-yilda asl nusxadan arxivlandi. Qaraldi: 21-noyabr 2008-yil.
11. ↑  „'To sea' or not 'to sea': that is the question". *CBC News* (10-mart 2006-yil). Qaraldi: 21-noyabr 2008-yil.

Andoza:Canada topics